*Το κόβω και το κολλάω στο τετράδιο κειμένων (γραπτού λόγου) :*

✂



**Τι περιγράφουμε;**

* Τι είναι; Πώς το λένε;
* Πού βρίσκεται;
* Πώς είναι;( χρώμα, σχήμα, μέγεθος , υλικό , λεπτομέρειες – δεν το παρακάνουμε με πολλές λεπτομέρειες , γιατί υπάρχει ο κίνδυνος να γίνουμε κουραστικοί)
* Καταγωγή του , προέλευσή του;
* Χρησιμότητα του;
* Πώς αποκτήθηκε;
* Γεγονότα που σχετίζονται με αυτό;
* Συναισθήματά μας ή σκέψεις μας γι’ αυτό ;

(Αν μας ανήκει , βέβαια !)

**Πώς οργανώνονται τα στοιχεία της περιγραφής;**

* Ξεκινάμε πρώτα από τα γενικά και ύστερα προχωράμε στις λεπτομέρειες
* Οι λεπτομέρειες αναφέρονται με συγκεκριμένη σειρά ( από έξω προς τα μέσα , από πάνω προς τα κάτω κλπ.)

**Στην περιγραφή χρησιμοποιούμε**

* Ενεστώτα ( εκτός αν το αντικείμενο που περιγράφουμε υπήρχε στο παρελθόν και δεν υπάρχει πια τώρα )
* Επίθετα και επιθετικούς προσδιορισμούς ( δίνουν ζωντάνια στην περιγραφή μας , αλλά και ακρίβεια και παραστατικότητα )
* Τοπικούς προσδιορισμούς ( εξάλλου μια περιγραφή πάντα συνδέεται με κάποιον συγκεκριμένο τόπο ή χώρο )